L 15/28 Den Europæiske Unions Tidende 18.1.2008 (Retsakter vedtaget i henhold til traktaterne om oprettelse af Det Europæiske Fællesskab/Euratom, hvis offentliggørelse ikke er obligatorisk) AFGØRELSER OG BESLUTNINGER KOMMISSIONEN KOMMISSIONENS BESLUTNING af 26. november 2007 om tilladelse til at tilsætte syre til druemost og vin produceret i Østrigs vindyrkningszone B for produktionsåret 2007/08 (meddelt under nummer K(2007) 5615) (Kun den tyske udgave er autentisk) (2008/58/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 1493/1999 af 17. maj 1999 om den fælles markedsordning for vin (!), særlig artikel 46, stk. 1, og ud fra følgende betragtninger: (1) De usædvanlige vejrforhold i druernes modningsperiode i Østrigs vindyrkningszone B har medført et betydeligt og irreversibelt fald i druernes og druemostens syreindhold. De særlige vejrforhold i Østrig i løbet af sommeren 2007 ligner dem, som normalt forekommer i langt sydligere vindyrkningszoner. (2) > Det samlede syreindhold i de modne druer, som blev høstet i de pågældende områder, er unormalt lavt og uforeneligt med en korrekt fremstilling og opbevaring af vin. (3) — Østrig bør derfor kunne give tilladelse til, at der tilsættes syre til druemost og vin fra vindyrkningszone B fra 2007-høsten på de betingelser, der er fastsat i afsnit E, punkt 2, 3 og 7, i bilag V til forordning (EF) nr. 1493/1999. ()) EFT L 179 af 14.7.1999, s. 1. Senest ændret ved forordning (EF) nr. 1234/2007 (EUT L 299 af 16.11.2007, s. 1). (4) — Foranstaltningerne i denne beslutning er i overensstem- melse med udtalelse fra Forvaltningskomitéen for Vin — VEDTAGET FØLGENDE BESLUTNING: Artikel 1 Uanset afsnit E, punkt 1, litra a), i bilag V til forordning (EF) nr. 1493/1999 kan Østrig give tilladelse til, at der tilsættes syre til druemost og vin fra 2007-høsten i vindyrkningszone B på de betingelser, der er fastsat i afsnit E, punkt 2, 3 og 7, i samme bilag. Artikel 2 Denne beslutning er rettet til Republikken Østrig. Udfærdiget i Bruxelles, den 26. november 2007. På Kommissionens vegne Mariann FISCHER BOEL Medlem af Kommissionen